Slika na kojoj se prikazuje igra na ploči, bijelo, dvoranske igre i sportovi, šah

Opis je automatski generiran

**REPUBLIKA HRVATSKA**

PRIMORSKO-GORANSKA ŽUPANIJA

**GRAD BAKAR**

Upravni odjel za urbanizam,

komunalni sustav i ekologiju

KLASA: 342-01/23-01/3

URBROJ: 2170-2-07/6-25-17

Bakar, 04. veljače 2025.

* **IZMJENE I DOPUNE PLANA UPRAVLJANJA POMORSKIM DOBROM NA PODRUČJU GRADA BAKRA ZA RAZDOBLJE OD 2024. DO 2028. GODINE**

**– obrazloženje za savjetovanje**

Obveza donošenja Plana upravljanja pomorskim dobrom određena je člankom 39. Zakona o pomorskom dobru i morskim lukama („Narodne novine“ br. 83/23).

Plan upravljanja pomorskim dobrom na području Grada Bakra za razdoblje od 2024. do 2028. godine donijelo je Gradsko vijeće Grada Bakra na sjednici održanoj 25. lipnja 2024. godine.

Plan sadrži planirane aktivnosti na pomorskom dobru, prioritete njihove realizacije, izvore sredstava za njihovu realizaciju, plan održavanja, dohranjivanja plaža i gradnje na pomorskom dobru, plan davanja dozvola i nadzora ovlaštenika na pomorskom dobru.

U vrijeme donošenja Plana, Sportsko ribolovno društvo Luben imalo je koncesiju za gospodarsko upravljanje sportskom lukom u Bakru. Budući da su terase na dijelu k.č. 1889/1 k.o. Bakar, na obali u ulici Primorje, iako unutar sportske luke bile izvan obuhvata koncesije, uvrštene su u Plan upravljanja pomorskim dobrom na području Grada Bakra za razdoblje od 2024. do 2028. godine.

Dana 01. srpnja 2024. godine Sportskom pomorskom društvu „Luben“ istekla je petogodišnja koncesija za gospodarsko korištenje luke posebne namjene – sportske luke Bakar. Županijska skupština Primorsko-goranske županije je na 29. sjednici održanoj 18. srpnja 2024. godine donijela Odluku o uključivanju područja sportske luke Bakar u obuhvat luke otvorene za javni promet Bakar, odnosno na dodijelila je na upravljanje Županijskoj lučkoj upravi Bakar-Kraljevca-Kostrena. Sukladno članku 221. Zakona o pomorskom dobru i morskim lukama stekli su se uvjeti da se cijelo područje sportske luke uključi u obuhvat luke otvorene za javni promet neovisno o namjeni luke prema prostornim planovima.

Radi navedenog izrađen je prijedlog Izmjena i dopuna Plana upravljanja pomorskim dobrom na području Grada Bakra za razdoblje od 2024. do 2028. godine. Izmjenama plana brisane su tri terase na k.č. 1889/1 kojima će u buduće upravljati Županijska lučka uprava Bakar-Kraljevica-Kostrena. Isto tako brisane su i odredbe Plana za provedbu javnog natječaja za izdavanje dozvola za korištenje navedenih terasa.

Pročelnik:

DAVOR SKOČILIĆ